stanford-oval/wikipedia huggingface dataset:
Chicago Spire

| Chicago Spire |
| --- | --- |
 Rakennustyömaa toukokuussa 2008
Tiedot
Sijainti:  400 N Lake Shore Drive, Chicago, Illinois, Yhdysvallat
Rakennettu:  25. kesäkuuta 2007 - ei valmistunut
Arvioitu valmistumispäivämäärä:  Ei valmistunut; rakennusprojekti peruttu
Käyttötarkoitus:  Asuinrakennus
Tila:  rakenteilla
Yritykset
Arkkitehti:  Santiago Calatrava Perkins and Will
Tekniset tiedot
Kerroksia:  150
Kerrospinta-ala:  278,700 m²
Korkeus
Kattokorkeus:  610 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Chicago Spire oli suunnitteilla ollut 150-kerroksinen ja 610-metrinen pilvenpiirtäjä, joka olisi rakennettu Chicagoon Illinoisin osavaltiossa Yhdysvalloissa. Rakennusta kutsuttiin myös nimillä Fordham Spire ja 400 North Lake Shore Drive Se olisi valmistuessaan ollut länsimaiden korkein rakennus ja maailman korkein kokonaan asuinkäytössä oleva rakennus.
Chicago Spiren suunnitteli espanjalainen arkkitehti Santiago Calatrava, joka on aiemmin suunnitellut muun muassa Ruotsiin Malmöön vuonna 2005 valmistuneen Turning Torso -pilvenpiirtäjän. Spiressa on samoja piirteitä kuin Turning Torsossa; molemmat kiertyvät akselinsa ympäri matkalla maasta ylimpään kerrokseen.
Ensimmäisen suunnitelman rakennuksesta julkaisi alun perin chicagolaisen Fordham Company -rakennusyhtiön puheenjohtaja Christopher T. Carley heinäkuussa 2005. Rakennustyöt aloitettiin kesällä 2007. Carley ei kuitenkaan onnistunut keräämään riittävästi taloudellisia resursseja projektin jatkamiseksi, vaan muutaman kuukauden kuluttua projekti siirtyi irlantilaiselle Shelbourne Development -yhtiölle. Muun muassa finanssikriisistä johtuvien rahoitusongelmien takia rakennushanke peruttiin kokonaan vuonna 2010.
Aiheesta muualla

Wikimedia Commonsissa on kuvia tai muita tiedostoja aiheesta .
Chicago Spiren viralliset sivut
Charles Henri Frédéric Dumont de Sainte-Croix

Charles Henri Frédéric Dumont de Sainte-Croix
Charles Henri Frédéric Dumont de Sainte-Croix (27. huhtikuuta 1758 Oisemont Ranska – 8. tammikuuta 1830 Pariisi) oli ranskalainen lintutieteilijä.
Hänen isänsä oli Jean Charles Nicoles Dumont de Sainte-Croix (k. 1798). Hän oli juristi ja toimi Pariisissa asianajajana ennen kuin hänestä tuli oikeusministeri. Vuosina 1804–1830 hän laati lintutieteellisiä kirjoituksia Dictionnaire des sciences naturelles'iin, jota toimitti Frédéric Cuvier (1773–1838). Hän oli René-Primevère Lessonin (1794–1849) appi.
Dumont tutki kolibreja (Trochilidae) ja nimesi ainakin sahanokkakolibrin (Ramphodon naevius). Hän nimesi myös australianisojalan (Megapodius reinwardt). Hänen kunniakseen on nimetty kultanaamamaina (Mino dumontii).
Teoksia

A Paris, an IIIe de la République Française, une et indivisible (1795).
Dictionnaire forestier (1803). Garnery, Pariisi.
César Villanueva

| César Villanueva |
| --- | --- |

Perun pääministeri
 2. huhtikuuta 2018 – 8. maaliskuuta 2019  
Edeltäjä:  Mercedes Aráoz
Seuraaja:  Salvador del Solar
Perun pääministeri
 31. lokakuuta 2013 – 24. helmikuuta 2014  
Edeltäjä:  Juan Jiménez Mayor
Seuraaja:  René Cornejo
San Martínin alueen maaherra
 2007–2010 2011–2014  
Henkilötiedot
Syntynyt: 5. elokuuta 1946 (ikä 78) Tarapoto, Peru
César Villanueva Arévalo (s. 5. elokuuta 1946) on perulainen poliitikko, joka on toiminut maansa pääministerinä kahteen otteeseen, lokakuusta 2013 helmikuuhun 2014 ja uudelleen huhtikuusta 2018 maaliskuuhun 2019.
Villanueva on opiskellut hallintotieteitä Federico Villareal -yliopistossa. Hän on toiminut monissa alue- ja paikallishallinnon tehtävissä. Hän oli San Martínin alueen maaherra 2007–2010 ja 2011–2014. Hän vähensi alueen huumerikollisuutta ja köyhyyttä, ja paransi lasten hyvinvointia.
Vuoden 2019 lopulla Villanueva pidätettiin suuren brasilialaisen rakennusliikkeen harjoittamaa lahjontaa tutkineen jutun yhteydessä.
Briareum

| Briareum |
| --- | --- |
 Briareum sp.
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Korallieläimet Anthozoa
Alaluokka::  Kukkakorallit Hexacorallia
Lahko::  Pehmytkorallit Alcyonacea
Heimo::  Briareidae
Suku::  Briareum  de Blainville, 1830
Katso myös
   Briareum Commonsissa 
Infobox OKNimi-testi OK: 
Briareum (syn. Pachyclavularia) on pehmytkorallien suku, joka tunnetaan suomessakin englanninkielisellä nimellään greenstar, ”vihertähti”. Se muistuttaa muodoltaan pientä kukkaa: Jokaisen korallieläimen keskellä on vaaleanvihreä pilkku ja sen ympärillä tähtimäiset lonkerot. Kun koralli vetää lonkeronsa kasaan, sen paikalla näkyy vain violetti nyppylä.
Briareum asbestinum
Briareum-koralleja kasvatetaan riutta-akvaarioissa, missä ne muodostavat usein vihreitä mattomaisia pintoja. Jos veden laatu on huono tai virtaus liian kova, ne eivät avaa lonkeroitaan.
Lajeja

Briareum stechei
Briareum asbestinum
Chuck Baldwin

Chuck Baldwin
Charles O. "Chuck" Baldwin  (s. 3. toukokuuta 1952) on pastori ja Crossroad Baptist Church -kirkon perustaja  Pensacolasta Floridasta. Hän oli perustuslain puolueen ehdokas Yhdysvaltain presidentinvaaleissa 2008. Sama puolue asetti hänet varapresidenttiehdokkaakseen vuoden 2004 presidentinvaalissa.
Baldwinin poliittiseen ohjelmaan kuuluu muun muassa abortin vastustaminen, kotiopetuksen kannattaminen sekä Raamatun kymmenen käskyn asettaminen esiin julkisissa rakennuksissa.
Hän vetää päivittäistä radio-ohjelmaa nimeltään "Chuck Baldwin Live" ja kirjoittaa kolumneja useisiin lehtiin.
Aiheesta muualla

Baldwin 2008
Chuck Baldwin Live
Collins Hart

| Collins Hart> Henkilötiedot |
| --- | --- |
Syntynyt: 4. syyskuuta 1985 (ikä 39)
Kansalaisuus:   Suomi
Yleisurheilija
Laji:  aitajuoksu
Seura:  Lahden Ahkera
Ennätykset:  400 m aj: 51,30 (2008)
Collins Hart (s. 4. syyskuuta 1985) on suomalainen entinen aitajuoksija. Hänen seuransa oli Lahden Ahkera, ja häntä valmensi Aleksander Grahov ja vuonna 2006 Seppo Haavisto.
Hart voitti hopeaa Kalevan kisojen 400 metrin aitajuoksussa Jyväskylässä vuonna 2006 ajalla 51,80 s. Samana vuonna Hart voitti myös Viestijuoksun Suomen-mestaruuden 4 × 400 metrin viestijuoksussa juosten seuransa kolmannen osuuden. Hyvä kausi täydentyi Suomi–Ruotsi-maaotteluedustukseen, jossa hän sijoittui kolmanneksi ajalla 52,21 s.
Hart lopetti uransa kauden 2009 jälkeen vain 23-vuotiaana.
Henkilökohtaiset ennätykset

| Laji | Aika | Paikka | Päivä |
| --- | --- | --- | --- |
| 400 m aj | 51,30 | Troy, Yhdysvallat | 27.4.2008 |
| 400 m | 48,95 | Hämeenlinna | 18.8.2005 |
Valehtelija, valehtelija

| Valehtelija, valehtelija> Liar Liar |
| --- | --- |
 DVD-julkaisun kansikuva
Ohjaaja:  Tom Shadyac
Käsikirjoittaja:   Paul Guay  Stephen Mazur 
Tuottaja:  Brian Grazer
Säveltäjä:  John Debney
Kuvaaja:  Russell Boyd
Leikkaaja:  Don Zimmerman
Pääosat:   Jim Carrey  Maura Tierney  Justin Cooper 
Valmistustiedot
Valmistusmaa:  Yhdysvallat
Tuotantoyhtiö:  Universal Studios
Levittäjä:  Universal Studios Netflix
Ensi-ilta:   1997-3-2121. maaliskuuta 1997 (Yhdysvallat)  1997-7-2525. heinäkuuta 1997 (Suomi)  
Kesto:  86 minuuttia
Alkuperäiskieli:  englanti
Budjetti:  45 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Valehtelija, valehtelija (engl. Liar Liar) on vuonna 1997 ensi-iltansa saanut Tom Shadyacin ohjaama yhdysvaltalainen komediaelokuva. Elokuvan pääroolissa esiintyy Jim Carrey, joka oli roolistaan ehdolla Golden Globe -palkintoon parhaasta miespääosasta musikaali- tai komediaelokuvassa.
Jim Carrey esittää elokuvassa urallaan etenevää juristia, joka ei voi valehdella vuorokauteen poikansa syntymäpäivätoivomuksen myötä.
Rooleissa

| 0 | 1 | 2 |
| --- | --- | --- |
|  Jim Carrey  | … |  Fletcher Reede   |
|  Maura Tierney  | … |  Audrey Reede   |
|  Justin Cooper  | … |  Max Reede   |
|  Cary Elwes  | … |  Jerry   |
|  Jennifer Tilly  | … |  Samantha Cole   |
|  Amanda Donohoe  | … |  Miranda   |
|  Swoosie Kurtz  | … |  Dana Appleton   |
|  Jason Bernard  | … |  Tuomari Marshall Stevens   |
|  Anne Haney  | … |  Greta   |
Celje

| Celje |
| --- | --- |
 Näkymä Celjeen.
 Celje
 Koordinaatit: 46°14′09″N, 15°16′03″E 
Valtio:  Slovenia
Alue:  Štajerska
Hallinto:  
 – Pormestari:  Bojan Šrot
Pinta-ala:  
 – Kokonaispinta-ala:  94,9 km²
Väkiluku (2008):  50 039
 – Väestötiheys:  527,3 as./km²
Aikavyöhyke:  UTC+1
 – Kesäaika:  UTC+2
 
 www.celje.si 
Infobox OKVirheellinen NIMI-arvo: 
Cilli, Georg Matthäus Vischer, Topographia Ducatus Stiriae, Graz 1681
Celje (saks. Cilli, unk. Cille) on kaupunki Slovenian Štajerskan alueella Savinja-, Loznica- ja Voglajnajokien yhtymäkohdassa. Celjen kunnassa on 50 039 asukasta (vuonna 2008) ja sen pinta-ala on 94,9 neliökilometriä.
Roomalaiskaudella paikalla oli keisari Claudiuksen aikana kaupunkioikeudet saanut Municipium Claudia Celeian nimellä tunnettu kaupunki. Se tuhoutui kansainvaellusajalla, mutta heräsi jälleen eloon keskiajalla ja mainitaan ensimmäisen kerran nimellä Cylie 1100-luvun alussa. Celjen kreivit hallitsivat aluetta myöhäiskeskiajalla ja Celje sai kreivi Frederik II:lta kaupunkioikeudet vuonna 1451. Myöhemmin kaupunki joutui Habsburgien haltuun ja siitä tuli yksi Slovenian tärkeimmistä renessanssikeskuksista. Celje liitettiin rautatieverkkoon vuonna 1846. Toisen maailmansodan jälkeen siitä kehittyi teollisuuden ja kaupan keskus.
Tunnettuja paikkakuntalaisia

Alma Karlin, maailmanmatkaaja
Ferdo Livadić, kroatilainen säveltäjä
Aiheesta muualla

Kuvia tai muita tiedostoja aiheesta Celje Wikimedia Commonsissa
Kaupungin kotisivut (Arkistoitu – Internet Archive)
Cumulus-järjestö

Cumulus ry: n 30-vuotisjuhlalogo.
Cumulus on maailmanlaajuinen korkeakoulujen järjestö taiteen, muotoilun ja median aloilla. Cumuluksen perustivat 1990 Taideteollinen korkeakoulu (Aalto-yliopiston Taiteen ja suunnittelun koulu) yhdessä Royal College of Art:n, Lontoo, Iso-Britannia. Nimen Cumulus keksi hollantilainen muotoilija Professori Peik Suyling Gerrit Rietveld Akatemiasta Amsterdamissa. Tällä hetkellä Cumuluksessa on 343 yliopisto- ja instituutiojäsentä 63 maasta.
Charlie Bauerfeind

Charlie Bauerfeind (syntyjään Karl Rudolf Bauerfeind, s. 5. toukokuuta 1963 Erlangen, Länsi-Saksa) on saksalainen musiikkituottaja. Hän on tuottanut lähinnä power metal -yhtyeiden levyjä. Bauerfindin tuottamia artisteja ovat muun muassa Angra, Blind Guardian, Helloween, Primal Fear, Rage, HammerFall ja Saxon.
Aiheesta muualla

Charlie Bauerfeindin virallinen sivusto (Arkistoitu – Internet Archive)
Bruce Spencer

Bruce Spencer on yhdysvaltalainen rumpali, rummunsoitonopettaja, laulaja, säveltäjä ja tuottaja.
Hänet tunnetaan parhaiten rokkitriosta The 77s.
Spencer on myös soittanut rumpuja artisteille kuten Wynona Judd, Charlie Peacock, Brent Bourgeois ja Roger Smith.
Aiheesta muualla

The 77s
Celio

| Celio |
| --- | --- |
 Afrikan pää on Celion tunnus.
 Kaupungin kartta, jossa Celio korostettuna.  Rooman rionet
Kaupunki:  Rooma
Suuralue:  Municipio Roma I
Koordinaatit:  41°53′7.27″N, 12°29′28.96″E
Kaupunginosa nro:  R. XIX
Pinta-ala:  0,8254 km² 
Väkiluku:  2 703 (31.12.2013)
Väestötiheys:  3 275 as./km²
Lähialueet:  Ripa Campitelli Monti Appio-Latino San Saba
Celio on Rooman yhdeksästoista rione, jota ympäröivät lännessä Ripa, luoteessa Campitelli, koillisessa Monti, idässä ja etelässä Aurelianuksen muuri sekä lounaassa San Saba. Sen koko on noin 83 hehtaaria, väkiluku 2 700 ja väestötiheys 3 300 asukasta neliökilometrillä (2013). Kaupunginosa sijaitsee lähes kokonaan Caeliuksen kukkulalla.
Celio tunnetaan parhaiten Rooman suurimmasta amfiteatterista Colosseumista, josta on tullut koko Rooman symboli. Keisari Vespasianus rakensi sen vuosina 69–79 Palatiumin, Esquilinuksen ja Caeliuksen väliseen laaksoon, nykyisen Celion pohjoislaidalle. Colosseumin länsipuolella, Forum Romanumin eteläreunassa on Konstantinuksen riemukaari, joka pystytettiin Mulviuksen sillan taistelun muistoksi vuonna 315. Colosseumin itäpuolella sijaitsevat puolestaan gladiaattorien kasarmina toimineen Ludus Magnuksen rauniot.
Hieman etelämpänä, Caeliuksen länsirinteellä on vuonna 398 perustettu Santi Giovanni e Paolon kirkko, joka on pyhitetty kahdelle marttyyrina kuolleelle roomalaissotilaalle. Kirkko on rakennettu sotilaiden kotitalon paikalle, joka sijaitsi antiikinaikaisen, yhä käytössä olevan Clivus Scaurin kadun varrella. Kirkon romaanisen kellotornin paikalla oli antiikin aikoina Claudiuksen temppeli, jonka keisari Nero muutti Domus Aureaan kuuluneeksi valtavaksi nymfaioniksi.
Clivus Scaurin eteläpuolella on San Gregorio Magno al Celion seicentotyylinen kirkko, jonka Gregorius I perusti alun perin 575. Hieman idempänä, Caeliuksen huipulla sijaitsevat karolingisen renessanssin aikaisista mosaiikeistaan kuuluisa Santa Maria in Domnica sekä taidekeräilijä Ciriaco Mattein renessanssihuvila Villa Celimontana, joka nykyisin kuuluu Italian maantieteelliselle seuralle. Celion eteläosassa, lähellä Porta Latinaa ovat Johannekselle pyhitetyt San Giovanni a Porta Latinan romaaninen kirkko ja San Giovanni in Oleon renessanssikappeli. Legendan mukaan Johannes yritettiin vuonna 92 keittää elävältä öljyssä kappelin paikalla, mutta selvittyään koettelemuksesta vahingoittumattomana roomalaiset karkottivat hänet Pátmoksen saarelle Kreikkaan.
Rajat

Celion rajat suhteessa naapurikaupunginosiin ovat seuraavat:
Campitelli: Via di San Gregorio
Monti: Piazza del Colosseo → Via di San Giovanni in Laterano → Via Santo Stefano Rotondo → Via della Navicella
Appio-Latino: Aurelianuksen muuri (Piazza di Porta Metronia → Viale Metronio → Viale delle Mura Latine)
San Saba: Via di Porta San Sebastiano → Via di Valle delle Camene → Piazza di Porta Capena
Colosseum.
Clivus Scauri
Villa Celimontanan sisäänkäynti
San Gregorio Magno al Celio
Santa Maria in Domnica
Porta Latina ja San Giovanni in Oleo
Aiheesta muualla

Kuvia tai muita tiedostoja aiheesta Celio Wikimedia Commonsissa
Rooman rionet
Valehtelevat viettelijät (7. tuotantokausi)

| Valehtelevat viettelijät (7>  tuotantokausi) |
| --- | --- |
Alkuperämaa:  Yhdysvallat
Ikäraja:  
Esittäminen
Verkko:  Freeform (Yhdysvallat)   Sub (Suomi)
Ensimmäinen esitys:  2016-06-2121. kesäkuuta 2016
Viimeinen esitys:  2017-06-2727. kesäkuuta 2017
Esitysten määrä:  21
Kaudet
 ← Edellinen 6. tuotantokausi
Yhdysvaltalaisen televisiosarjan Valehtelevat viettelijät seitsemäs kausi alkoi Freeform-kanavalla 21. kesäkuuta 2016. Se on kanavan pitkäkestoisimman sarjan viimeinen tuotantokausi. Sarjan päätösjakso esitettiin 27. kesäkuuta 2017.
Juoni

Viettelijöiden uusi kiusaaja on nimimerkki A.D., joka on siepannut Hannan ja antaa heille 24 tuntia aikaa paljastaa Charlotten tappaja, tai Hanna kuolee. Paljastuu, että Alisonin mies Elliott ei ollutkaan se, kuka oli väittäynt olevansa. Kuvioihin astuu myös Alisonin täti Mary Drake, ja selviää että hän oli Charlotten biologinen äiti.
Maryllä on omat juonensa Elliottin kanssa. Hanna epäilee Noelia sieppaajakseen ja yrittää todistaa sen sieppaamalla hänet. Spencer saa selville Maryn olevan hänen biologinen äitinsä, ja lopulta myös että A.D. on hänen kaksossiskonsa Alex Drake, joka adoptoitiin Englantiin. Loputkin likaiset salaisuudet paljastuvat.
Cumulonimbus virga

Cumulonimbus virga on kuuro- tai ukkospilvi, jonka sade ei ulotu maahan asti.
Cumulonimbus virga on Cumulonimbus, jonka sade ei ulotu maahan asti. Sade näkyy useimmiten tumman- tai vaaleanharmaana pilvestä roikkuvana viiruisuutena. Tämä pilvi saattaa enteillä sadetta, jos sentyyppisiä pilviä tulee kohti. Mutta sadejuova virga esiintyy myös kuolevassa kuuro- tai ukkospilvessä. Jos sade ulottuu maahan asti, kyse on kuuro- tai ukkospilven tyypistä Cumulonimbus praecipitatio.
Cumulus castellanus

Lyhyt vallinharjamainen kumpupilvi, Cumulus castellanus
Tornimaisista osista koostuva vallinharjamainen kumpupilvi, Cumulus castellanus
Cumulus castellanus on vallinharjamainen kumpupilvi,selvennä joka on kuin monta kumpupilveä peräkkäin jonossa. Vallinharjamainen kumpupilvi ennustaa huonoa säätä, esimerkiksi ukkosta mahdollisesti jo parin tunnin sisään. Se on usein tornimaisten kumpupilvien ja ukkospilven synnyn esiaste. Joskus vallinharjamainen kumpupilvi hajoaa, samaan aikaan voi jokin vallinharjamainen kumpupilvi kasvaa huimaa vauhtia kuuropilveksi.
Cumulus castellanus on epävirallinen pilvilaji, joka ei kuulu viralliseen luokittelujärjestelmään.
Vaihtamalla paranee

| Vaihtamalla paranee> The Switch |
| --- | --- |

Ohjaaja:   Josh Gordon  Will Speck 
Käsikirjoittaja:  Allan Loeb
Perustuu:  Jeffrey Eugenidesin romaaniin
Tuottaja:   Albert Berger  Ron Yerxa 
Säveltäjä:  Alex Wurman
Kuvaaja:  Jess Hall
Leikkaaja:  John Axelrad
Tuotantosuunnittelija:  Adam Stockhausen
Valmistustiedot
Valmistusmaa:  Yhdysvallat
Tuotantoyhtiö:   Bona Fide Productions  Mandate Pictures 
Levittäjä:  Miramax Fórum Hungary Netflix
Ensi-ilta:  2010
Kesto:  100 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Vaihtamalla paranee (engl. The Switch) on vuonna 2010 ensi-iltansa saanut romanttinen komediaelokuva. Elokuva kertoo nelikymppisestä sinkkunaisesta Kassiesta (Jennifer Aniston), joka päättää että on aika hankkia lapsi, vaikka sitten yksin.
Näyttelijät

| 0 | 1 | 2 |
| --- | --- | --- |
|  Jennifer Aniston  | … |  Kassie Larson   |
|  Jason Bateman  | … |  Wally Mars   |
|  Thomas Robinson  | … |  Sebastian Larson   |
|  Patrick Wilson  | … |  Roland   |
|  Juliette Lewis  | … |  Debbie   |
|  Jeff Goldblum  | … |  Leonard   |
|  Caroline Dhavernas  | … |  Pauline   |
|  Scott Elrod  | … |  Declan   |
|  Bryce Robinson  | … |  vanhempi Sebastian Larson   |
|  Diane Sawyer  | … |  esittää itseään   |
Arvioita

Turun Sanomien Päivi Valotien mukaan Anistonille räätälöity Vaihtamalla paranee hukkaa alkuasetelmaansa ladatun potentiaalin erottua tavallista rutiiniromanssia raikkaampana, viistompana ja vähemmän konservatiivisena elokuvana.
Aiheesta muualla

Vaihtamalla paranee Internet Movie Databasessa (englanniksi)
Vaihtamalla paranee Elonet.
Aleksi Salonen: Vaihtamalla paranee  16.9.2010. Filmgoer.fi. Arkistoitu 3.11.2010. Viitattu 3.2.2018. (Internet Archivessa)
Ukkossydän

| Ukkossydän> Thunderheart |
| --- | --- |

Ohjaaja:  Michael Apted
Käsikirjoittaja:  John Fusco
Tuottaja:   Robert De Niro  Jane Rosenthal  John Fusco 
Säveltäjä:  James Horner
Kuvaaja:  Roger Deakins
Leikkaaja:  Ian Crafford
Pääosat:   Val Kilmer  Graham Greene  Sam Shepard 
Valmistustiedot
Valmistusmaa:  Yhdysvallat
Tuotantoyhtiö:   TriStar Pictures  Tribeca Productions  Waterhorse Productions 
Levittäjä:  TriStar Pictures Netflix
Ensi-ilta:  1992
Kesto:  118 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Ukkossydän (Thunderheart) on yhdysvaltalainen mysteerielokuva joka sai ensi-iltansa vuonna 1992. Sen on ohjannut Michael Apted ja käsikirjoittanut John Fusco, ja pääosissa näyttelevät Val Kilmer, Graham Greene ja Sam Shepard.
Juoni

Ukkossydän -elokuva sijoittuu 1970-luvun loppupuolelle. Siinä nuori FBI agentti Ray Levoi (Val Kilmer) lähetetään Pine Ridgen reservaattiin Etelä-Dakotaan tutkimaan siellä tapahtunutta lakota siouxien heimoneuvoston jäsenen Leo Fast Elkin (Allan R. J. Joseph) murhaa. Levoi on neljäsosaltaan intiaani komennetaan sinne sen vuoksi tekemään tutkimuksia, mutta hän on vieraantunut intiaanijuuristaan ja eikä ota tehtävää mielellään vastaan. Tutkimusten edistyessä hän joutuu tutustumaan intiaanien tapoihin, seremonioihin ja uskomuksiin jotka ovat jääneet hänelle vieraiksi.
Näyttelijät

| 0 | 1 | 2 |
| --- | --- | --- |
|  Val Kilmer  | … |  Ray Levoi   |
|  Graham Greene  | … |  Walter Crow Horse   |
|  Sam Shepard  | … |  Frank Coutelle   |
|  Sheila Tousey  | … |  Maggie Eagle Bear   |
|  Fred Ward  | … |  Jack Milton   |
|  Fred Dalton Thompson  | … |  William Dawes   |
|  Ted Thin Elk  | … |  isoisä Sam Reaches   |
|  John Trudell  | … |  Jimmy Looks Twice   |
|  Julius Drum  | … |  Richard Yellow Hawk   |
|  Sarah Brave  | … |  Maisy Blue Legs   |
|  Allan R. J. Joseph  | … |  Leo Fast Elk   |
|  Dennis Banks  | … |  itseään   |
Lähde:
Taustaa

Elokuvan ohjaaja Michael Apted on ohjannut dokumenttielokuvia mikä näkyy hänen ohjaamissaan fiktiivisissä elokuvissa myös. Juuri ennen Ukkossydän -elokuvaa hän ohjasi Robert Redfordin tuottaman dokumenttielokuvan Incident at Oglala joka sai ensi-iltansa samana vuonna, ja kertoo Wounded Kneen valloituksesta, jossa Amerikan intiaaniliike (American Indian Movement) ja paikalliset oglala-siouxit valloittivat etelädakotalaisen Wounded Kneen kylän. Sen yhteydessä tapahtuneessa ampumatapauksessa kuoli kaksi FBI:n agenttia ja heidän ampumisestaan tuomittiin AIM:n jäsen Leonard Peltier. Ukkossydän perustuu löyhästi näihin tapahtumiin.
Aiheesta muualla

Ebert, Roger: Thunderheart RogerEbert.com.  3.4.1992. Viitattu 20.11.2022. (englanniksi)
Brussat, Frederic & Brussat, Mary Ann: Thunderheart Spirituality & Practice. Viitattu 20.11.2022. (englanniksi)
Turan, Kenneth: Movie Review - Vision Quest of ‘Thunderheart’ The Los Angeles Times.  3.4.1992. Viitattu 20.11.2022. (englanniksi)
Charlie Baker

| Charlie Baker |
| --- | --- |

Massachusettsin 72. kuvernööri
 8. tammikuuta 2015 – 5. tammikuuta 2023  
Varakuvernööri:  Karyn Polito
Edeltäjä:  Deval Patrick
Henkilötiedot
Syntynyt: 13. marraskuuta 1956 (ikä 67) Elmira, New York, Yhdysvallat
Puoliso:  Lauren Schadt (vih. 1987)
Lapset:  3
Tiedot
Puolue:  republikaanit
Tutkinnot:  Harvardin yliopisto Northwestern-yliopisto
Aiheesta muualla
www.mass.gov/governor
Charles Duane Baker, Jr. (s. 13. marraskuuta 1956 Elmira, New York, Yhdysvallat) on yhdysvaltalainen liikemies ja republikaanisen puolueen poliitikko. Hän toimi vuosina 2015–2023 Massachusettsin 72. kuvernöörinä.
Baker oli useissa mielipidetiedusteluissa Yhdysvaltain suosituin kuvernööri.
Aiheesta muualla

Kuvia tai muita tiedostoja aiheesta Charlie Baker Wikimedia Commonsissa
Charlie Austin

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Charles Austin
Syntymäaika: 5. heinäkuuta 1989
Syntymäpaikka: Hungerford, Englanti
Pelipaikka: hyökkääjä
Pituus: 188 cm
Seura
Seura:  Southampton FC
Pelinumero: 10
Junioriseurat
1999-2004:  Reading FC
Seurat
| Vuodet | Seura | O | (M) |
| 2006-2007 |  Kintbury Rangers | 27 | (20) |
| 2007-2008 |  Hungerford Town | 30 | (5) |
| 2008-2009 |  Poole Town | 42 | (28) |
| 2009-2011 |  Swindon Town | 54 | (31) |
| 2011-2013 |  Burnley FC | 82 | (41) |
| 2013-2016 |  QPR | 82 | (48) |
| 2016- |  Southampton | 6 | (1) |
 Seurajoukkueuran tilastot kattavat vain kansalliset sarjat, päivitetty 16. Tammikuuta 2016.
Charles ”Charlie” Austin (s. 5. heinäkuuta 1989 Hungerford) on englantilainen jalkapalloilija, joka edustaa Valioliigassa pelaavaa Southamptonia. Oikeajalkainen Austin on pelipaikaltaan hyökkääjä.
Seurajoukkueura

Nuorena Austin edusti Reading FC:tä. Vuodet 2006–2007 hän pelasi alasarjojen Kintbury Rangersissa, kunnes vuonna 2007 hän siirtyi kotikaupunkinsa Hungerford Towniin. Hungerfordissakin Austin pelasi vain kauden, ennen kuin uudeksi seuraksi tuli Poole Town, niin ikään alasarjajoukkue. Poolessa yhden kauden aikana pelatuissa 42 ottelussa Austin onnistui maalinteossa peräti 48 kertaa ja siirtyikin syksyllä 2009 ensimmäistä kertaa urallaan Football Leagueen, Ykkösliigaseura Swindon Townin riveihin. Swindonissa Austin pelasi kaksi kautta tehden 54 ottelussa 31 maalia. Vuonna 2011 osoitteeksi tuli Mestaruussarjaseura Burnley FC, jossa hän sijoittui kaudella 2011-12 maalipörssissä viidenneksi ja seuraavana vuonna kolmanneksi.
Kesällä 2013 hänen oli tarkoitus siirtyä Valioliigaseura Hull Cityyn, mutta kauppa kaatui lääkärintarkastuksessa. Sen sijaan Austin siirtyikin Mestaruussarjassa niin ikään pelanneeseen Queens Park Rangersiin. Seura nousi kauden 2013-14 jälkeen Valioliigaan nousukarsintojen kautta. Avausmaalinsa Valioliigassa Austin teki elokuussa 2014 Sunderland AFC:tä vastaan. Austin onnistui ensimmäisellä valioliigakaudellaan erittäin hyvin tehden 35 pelaamassaan ottelussa 18 maalia, vaikka Queens Park Rangers putosikin Mestaruussarjaan.
Austin siirtyi takaisin Valioliigaan 2016 tammikuussa. Austin teki Southamptonin kanssa neljän ja puolen vuoden mittaisen sopimuksen
Käännös suomeksi